REPUBLIKA HRVATSKA

MEĐIMURSKA ŽUPANIJA

OPĆINA MALA SUBOTICA

OSNOVNA ŠKOLA TOMAŠA GORIČANCA

MALA SUBOTICA

Glavna 55, 40321 Mala Subotica

KLASA: 003-06/20-01/08

URBROJ: 2109-35/01-20-2

Mala Subotica, 14.10.2020.

 **ZAPISNIK SA SJEDNICE ŠKOLSKOG ODBORA**

**Redni broj sjednice**: 50. sjednica Školskog odbora

**Mjesto i datum održavanja sjednice**: učionica OŠ Tomaša Goričanca Mala
Subotica, srijeda, 14.10.2020. u 18,00 sati

**Nazočn**i: Josip Halić, Ivica Kovačić, Kristina Obadić, Iva Mihalic Krčmar, Miroslav Grašić, Antonija Marodi Medvedec

**Izočni**: Vladimir Mihalic

*Dnevni red:*

1. *Usvajanje zapisnika s 49. sjednice Školskog odbora*
2. *Epidemiološka situacija u OŠ Tomaša Goričanca Mala Subotica*
3. *Športska dvorana*
4. *Zapošljavanje učitelja/ice fizike i pomagača u nastavi*
5. *Otvaranje pristiglih prijava za imenovanje ravnatelja/ice*
6. *Ostala pitanja.*

Ad 1)

Predsjednik Školskog odbora pročitao je zapisnik sa 49. sjednice Školskog odbora. Primjedbi nije bilo. Prisutni članovi Školskog odbora jednoglasno su prihvatili zapisnik.

Ad 2)

Predsjednik Školskog odbora, Josip Halić dao je riječ v.d. ravnateljici škole, Manueli Stričak koja je nazočnima obrazložila razloge zbog čega od 5.10.2020. godine nema nastave u popodnevnoj smjeni u matičnoj školi te od 9.10.2020. godine zbog COVID-19 pozitivnog učenika u Područnoj školi Držimurec-Strelec je on-line nastava zbog nemogućnosti samoizolacije učenika u obiteljima. U samoizolaciji je 166 učenika i 9 djelatnika Škole.

Prema preporuci epidemiologa nastava je organizirana u jednoj smjeni dok ostali učenici nastavu prate putem Teamsa, Vibera i Facebooka. Povratak učenika u školu predviđen je za 16.10.2020. godine

Ad 3)

v.d. ravnateljica, Manuela Stričak pročitala je novi Pravilnik za iznajmljivanje športske dvorane koji je stupio na snagu od 1.10.2020. godine prema kojem se natječaj objavljuje na web stranici škole. Kako je Škola raspisala objavu natječaja u Međimurje listu prije donošenja ovog Pravilnika zaključak je da će se pristigle zamolbe prihvatiti i uvrstiti u raspored korištenja dvorane. Novi natječaj će se objaviti na stranicama Škole. Prema smjernicama HZJZ-a dobivena je suglasnost Osnivača i Stožera civilne zaštite Općine Mala Subotica. Izrađen je Protokol za športsku dvoranu i Izjava koju treba potpisati svaki budući korisnik. Školski odbor donosi odluku da se poveća cijena iznajmljivanja dvorane za vikend kada je angažirani vanjski domar u bruto iznosu od 40,00 kuna.

Ad 4)

v.d. ravnateljica je predložila da se na radno mjesto učitelja fizike zaposli Miroslav Žemlić do 5 mjeseci zbog nestručnosti, 16 sati tjedno i 4 sata prekovremeno. Članovi su dali suglasnost za zapošljavanje.

Za vrijeme trajanja projekta u šk.god. 2020./2021. a na osnovu čl. 99. Zakona o odgoju i obrazovanju, ravnateljica školske ustanove može uz suglasnost Školskog odbora zaposliti radnike koji će obavljati poslove tako se predlaže da se zaposle:

1. Đurđica Magaš -30 sati tjedno, određeno

2. Žaklina Kos – 30 sati tjedno, određeno

3. Jelena Habijan – 20 sati tjedno, određeno

Članovi Školskog odbora dali su svoju suglasnost za zapošljavanje navedenih pomoćnika u nastavi.

Ugovor o radu s radnicima kojima je dana suglasnost za zapošljavanje sklopit će se ugovori o radu na određeno za vrijeme trajanja projekta u šk.god. 2020./2021.

Ad5)

Predsjednik Školskog odbora utvrdio je da su pristigle prijave na natječaj za imenovanje ravnatelja/ice Škole pristigle u natječajnom roku.

Otvaranje prijava izvršeno je prema datumu dostave i utvrđena rang lista kandidata:

1. TOMISLAV PODGORELEC – pregledom i kontrolom utvrđeno je da je dostavljena tražena dokumentacija, ukupno 3 boda za dodatne kompetencije
2. ŽELJKA ŠTAMPAR ZAMUDA - pregledom i kontrolom utvrđeno je da je dostavljena tražena dokumentacija , ukupno 3 boda za dodatne kompetencije
3. MANUELA STRIČAK - pregledom i kontrolom utvrđeno je da je dostavljena tražena dokumentacija , ukupno 3 boda za dodatne kompetencije

Dogovoreno je da će se tri kandidata predstaviti abecednim redom na sjednicama:

1. Sjednica Vijeća roditelja – utorak, 20.10.2020. u 17,00 sati
2. Sjednica Zbora radnika – srijeda, 21.10.2020. u 18,30 sati
3. Sjednica Učiteljskog vijeća – srijeda, 21.10.2020. u 20,00 sati
4. Sjednica Školskog odbora – ponedjeljak, 26.10.2020. sati

Potrebno je tražiti suglasnost centra 112 za okupljanje više od 50 osoba a kako Učiteljsko vijeće ima 65 članova a Zbor radnika 92 člana dostavit će se zahtjev putem e-maila.

Sjednica je završila u 19,35 sati.

Zapisničar: Predsjednik ŠO:

Marija Palatinuš Josip Halić